Diari Oficial de la Generalitat Valenciana


Sumari del DOGV 5967, del 04-03-2009 (2009/2461)

RESOLUCIÓ de 27 de febrer de 2009, del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2461


Data del document
:   27-02-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * Conselleria de Benestar Social
    * delegació de poders
    * administració regional

RESOLUCIÓ de 27 de febrer de 2009, del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria. [2009/2461]  
El volum i la diversitat d'assumptes que han de ser resolts pel titular de la Conselleria de Benestar Social en les matèries que li han sigut atribuïdes a l'esmentat departament pel Decret 7/2007, de 28 de juny, del president de la Generalitat, pel que es determinen les conselleries en què s'organitza l'administració de la Generalitat i pel Decret 161/2008, de 17 d'octubre, del Consell, pel que s'aprova el Reglament Orgànic i Funcional de la Conselleria de Benestar Social, comporta que moltes vegades s'hagen de realitzar actuacions l'exercici del qual pot ser delegat en altres òrgans, aconseguint d'esta manera major rapidesa i eficàcia en l'actuació de la Conselleria, la qual cosa redunda directament en benefici, tant dels ciutadans que es relacionen amb la mateixa, com la pròpia Administració que d'esta manera aconseguix una major operativitat en el seu funcionament.  
En conseqüència, i de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'article 63 de la Llei 5/1983, de 30 de desembre, del Consell, resolc:  
Primer. Facultats delegades  
Es deleguen facultats en les matèries, òrgans i condicions que a continuació s'indiquen:  
A) Contractació administrativa  
1. En les direccions dels centres, per despeses imputables als esmentats centres, les facultats de preparació i proposta dels expedients següents:  
- Contractes menors de subministraments i els contractes de subministraments que siguen susceptibles d'adjudicació per procediment negociat quan la seua quantia no excedisca de 60.000 euros o fins al límit que per a este procediment d'adjudicació sense publicitat es fixe en cada moment per l'òrgan competent, a excepció dels béns d'inversió informàtica i els contractes d'adquisició centralitzada.  
- Contractes menors de servicis i els contractes de servicis que siguen susceptibles d'adjudicació per procediment negociat quan la seua quantia no excedisca de 60.000 euros o fins al límit que per a este procediment d'adjudicació sense publicitat es fixe en cada moment per l'òrgan competent, a excepció de l'adquisició d'aplicacions informàtiques fetes a mesura i d'aquells en què predominen les prestacions de caràcter intel·lectual.  
2. En les direccions territorials de Benestar Social:  
a) Les facultats de preparació, aprovació, adjudicació, formalització, modificació i execució -inclòs el reconeixement de l'obligació i proposta de pagament-, i també la resolució de totes les incidències, inclosa la retenció de crèdits, l'aprovació de la despesa i la disposició dels crèdits a favor del contractista, l'aprovació de reajustament d'anualitats, la resolució de la devolució de les fiances, la instrucció i proposta de resolució dels procediments de confiscació de les fiances i la firma de tots els documents comptables que es requerisquen en els expedients que es relacionen a continuació:  
- Contractes menors d'obres, i també si és el cas, els contractes de redacció de projectes i direcció d'obres que comporten, quan corresponga a despeses imputables a les direccions territorials o als centres dependents d'estes. La delegació queda condicionada a la prèvia emissió d'un informe de l'oficina tècnica de projecte i obres sobre la viabilitat de les obres que cal executar excepte els supòsits relatius a conservació i manteniment d'instal·lacions.  
- Contractes de subministraments o de prestació de servicis que tinguen la consideració de contracte menor, i els que siguen susceptibles d'adjudicació per procediment negociat sempre que la seua quantia siga inferior a 60.000 euros o fins al límit que per a este procediment d'adjudicació sense publicitat es fixe en cada moment per l'òrgan competent. Queden exceptuats d'esta delegació els contractes de servicis en què predominen les prestacions de caràcter intel·lectual, els contractes d'adquisició de béns d'inversió informàtica, els d'adquisició d'aplicacions informàtiques fetes a mesura i els d'adquisició centralitzada.  
- Contractes de gestió de servicis públics o contractes administratius especials necessaris per a la gestió dels servicis públics susceptibles de ser adjudicats per procediment negociat per raó de la quantia quan no es deriven despeses per al pressupost de la Generalitat.  
- Els relacionats en l'apartat A.1.  
b) L'execució, inclòs el reconeixement de l'obligació i proposta de pagament, i també la firma dels documents comptables corresponents a les diverses fases de la despesa dels contractes adjudicats per les direccions generals o per la Sotssecretaria, quan vagen destinats a satisfer directament necessitats les direccions territorials o dels seus centres dependents.  
No obstant això, s'exceptuen de la delegació prevista en este apartat b):  
- Els contractes d'obres, i també, amb independència de la seua quantia, els de redacció de projectes, direcció, estudis geotècnics i de seguretat i qualssevol altres que comporten este tipus de contractes. També queden exceptuats aquells contractes d'obres complementàries, reformats i modificats de l'obra major i els seus corresponents contractes de redacció de projectes i direcció d'obres, amb independència de la seua quantia.  
c) La firma dels documents comptables corresponents a les facultats de la contractació que s'hagueren delegat en les direccions dels centres.  
3. En les direccions generals  
a) Per despeses imputables a les estes, les facultats de preparació, aprovació, adjudicació, formalització i resolució de totes les incidències, inclosa la retenció de crèdits, l'aprovació de la despesa i la disposició dels crèdits a favor del contractista, i execució -inclòs el reconeixement de l'obligació i proposta de pagament-, i també l'aprovació de reajustament d'anualitats dels contractes següents:  
- Contractes de subministraments o de prestació de servicis, que tinguen la consideració de contracte menor, llevat que, en el cas dels de servicis en què predominen les prestacions de caràcter intel·lectual. Queden exceptuats, igualment, d'esta delegació els contractes d'adquisició de béns d'inversió informàtica, els d'adquisició d'aplicacions informàtiques fetes a mesura i els d'adquisició centralitzada.  
- Contractes de subministraments o de prestació de servicis, excepte aquells de servicis en què predominen les prestacions de caràcter intel·lectual, els d'adquisició de béns d'inversió informàtica, els d'adquisició d'aplicacions informàtiques fetes a mesura i els d'adquisició centralitzada, que siguen susceptibles de ser adjudicats per procediment negociat sempre que la seua quantia siga inferior a 60.000 euros o fins al límit que per a este procediment d'adjudicació sense publicitat es fixe en cada moment per l'òrgan competent.  
- Contractes de gestió de servicis públics o contractes administratius especials necessaris per a la gestió dels servicis públics susceptibles de ser adjudicats per procediment negociat per raó de la quantia quan no es deriven despeses per al pressupost de la Generalitat.  
b) La firma dels documents comptables corresponents a les facultats de contractació que se'ls hagueren delegat.  
4. En la Sotssecretaria  
a) Les facultats de preparació, aprovació, adjudicació, formalització i resolució de totes les incidències, inclosa la retenció de crèdit, l'aprovació de la despesa i la disposició dels crèdits a favor del contractista, i també l'aprovació de reajustament d'anualitats, la resolució de la devolució de les fiances i la resolució dels recursos de reposició i especial que es pogueren interposar, en els expedients següents:  
- Els contractes d'obres, i també, amb independència de la seua quantia, els de redacció de projectes, direcció, estudis geotècnics i de seguretat i qualssevol altres que comporten este tipus de contractes. I també els contractes d'obres complementàries, reformats i modificats de l'obra i els seus corresponents contractes de redacció de projectes i direcció d'obres, independentment de la seua quantia.  
- Els contractes de concessió d'obres públiques, qualssevol que siga la seua quantia.  
- Els contractes de subministraments.  
- Els contractes d'adquisició centralitzada.  
- Els contractes de servicis.  
- Els contractes de béns d'inversió informàtica, siga quina siga la seua quantia.  
- Els contractes d'aplicacions informàtiques fetes a mesura, siga quina siga la seua quantia.  
- Els contractes de dret privat.  
- Els contractes menors de subministraments i servicis quan la imputació de la despesa corresponga a la mateixa Sotssecretaria o a més d'un centre directiu de la Conselleria, i, en tot cas, tractant-se de contractes menors de servicis, quan en l'objecte del contracte predominen les prestacions de caràcter intel·lectual.  
- Els contractes de gestió de servicis públics o contractes administratius especials necessaris per a la gestió dels servicis públics, siga quina siga la quantia dels mateixos, llevat que es tracte de contractes dels quals no es deriven despeses a càrrec del pressupost de la Generalitat.  
- Els contractes de col·laboració entre el sector públic i el sector privat.  
b) L'execució, inclòs el reconeixement de l'obligació i proposta de pagament, dels contractes reflectits en el subapartat a) anterior, amb l'excepció dels supòsits atribuïts a les direccions territorials en l'apartat A.2.b).  
c) La firma dels documents comptables corresponents a les facultats de contractació que s'hagueren delegat en la Sotssecretaria, amb l'excepció dels que corresponguen a les direccions territorials, d'acord amb el que disposa el subapartat b) anterior.  
d) La tramitació i aprovació de les comandes de gestió.  
B) Gestió de despeses imputables al capítol II no arreplegats en la lletra anterior.  
1. En les direccions territorials l'autorització i execució de les esmentades despeses, inclosa la firma dels documents comptables que es requerisquen per a la seua tramitació, quan siguen imputables a estes o als centres que en depenguen.  
2. En la Sotssecretaria i en les direccions generals l'autorització i execució de les esmentades despeses, quan siguen imputables a estes, inclosa la firma dels documents comptables.  
C) Sistema de bestretes de caixa fixa  
1. La competència per a la retenció dels crèdits de les caixes pagadores en la Sotssecretaria.  
2. L'exercici de la competència per a l'aprovació i execució d'estos, inclòs el pagament, es delega en el titular de l'òrgan directiu corresponent, llevat que afecte bestretes de caixa fixa relatius al programa 311.10 «Direcció i servicis generals», en els Servicis centrals, i en este cas l'exercici de tals competències es delega en la Secretaria General Administrativa.  
3. Quant a la imputació pressupostària dels pagaments correspon a:  
a) Les direccions territorials, la firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions territorials de la Conselleria i als seus centres corresponents.  
b) Les direccions generals, la firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions generals.  
c) La Secretaria General Administrativa, la firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a la Sotssecretaria.  
D) Interessos de demora  
La competència quant a resolucions, actes i documents comptables en matèria de reconeixement i liquidació d'interessos de demora en la Sotssecretaria.  
E) Transferències corrents i de capital  
1. En les respectives direccions territorials de la Conselleria, en l'àmbit de les seues atribucions:  
a) La preparació, aprovació i execució de les resolucions de concessió de transferències corrents relatives a:  
- Pensions no contributives (PNC) i prestacions de la Llei d'Integració Social del Minusvàlid (LISMI).  
- Prestacions del fons d'assistència social (FAS), a excepció de les facultats que s'atribuïxen a la Direcció General d'Acció Social i Majors en l'apartat 3.  
b) Les facultats d'autorització de despesa i disposició de crèdit de les transferències corrents, excepte les facultats expressament delegades en les direccions generals i en la sotssecretaria.  
c) Respecte a totes les transferències corrents o de capital, amb independència de l'òrgan que materialment les concedisca i excepte les facultats expressament delegades en les direccions generals i en la Sotssecretaria, se'ls delega les següents:  
- El control del compliment de les resolucions de concessió de transferències corrents o de capital, en les quals s'entenen incloses les facultats següents: la verificació del compliment de la finalitat per a la qual es van concedir les ajudes i de la correcta aplicació dels fons percebuts, la comprovació i aprovació dels justificants, la minoració o desistiment sense efectes de les resolucions d'atorgament de les ajudes per incompliment dels requisits (condicions, termes o modes) dels quals es fa dependre el dret al seu gaudi i la correlativa exigència del reintegrament de les quantitats indegudament percebudes i dels interessos de demora.  
- El reconeixement de les obligacions i de les corresponents propostes de pagament, i també la firma dels documents comptables corresponents.  
- En el supòsit de minoracions o desistiment sense efecte de les ajudes, se'ls delega la desafectació dels crèdits i la definició i reconeixement del dret i proposta d'ingrés a què donen lloc.  
d) S'atribuïx a la Sotssecretaria l'execució, en els mateixos termes previstos en l'apartat 1.c) anterior, de totes aquelles transferències corrents i de capital imputables al programa pressupostari 311.10 «Direcció i servicis generals».  
2. En les direccions generals i en la Sotssecretaria de la Conselleria, en el respectiu àmbit de les seues atribucions:  
a) La tramitació i resolució dels procediments administratius per a la concessió de transferències corrents o de capital no atribuïdes a les direccions territorials, incloses la retenció de crèdits, l'autorització de la despesa, la disposició de crèdits a favor del beneficiari i la facultat per a procedir al reajustament de les anualitats, i també qualssevol incidències derivades de la seua tramitació.  
Es delega, així mateix, la resolució dels recursos de reposició de concessió de transferències corrents i de capital.  
b) El procediment de revisió d'ofici de l'acte de concessió previst en l'article 102 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
c) La revocació d'actes i rectificació d'errors de l'article 105 de la Llei 30/1992 de 26 de novembre, de Règim Jurídic de les Administracions Públiques i Procediment Administratiu Comú.  
d) L'execució, en els mateixos termes previstos en l'apartat E.1.c), de les transferències següents: les corresponents al finançament d'activitats d'àmbit supraprovincial, aquelles cofinançades pels fons estructurals europeus i les beques.  
e) La firma dels documents comptables corresponents als actes administratius descrits en les lletres anteriors.  
3. S'atribuïx a més en les següents direccions generals les facultats que es mencionen:  
a) En la Direcció General d'Acció Social i Majors:  
Les relatives a la gestió de les prestacions del FAS consistents en resolucions d'alta d'aquells beneficiaris procedents d'altres comunitats autònomes, resolucions de baixa d'aquells beneficiaris l'últim abonament de la qual haja sigut tornat per Correus per causa de defunció, absència o altres, i, en general, resolucions d'alta o baixa que engloben a beneficiaris de les tres províncies, i també la firma dels documents comptables necessaris per a l'abonament d'estes prestacions.  
b) En la Direcció General de Persones amb Discapacitat i Dependència.  
L'execució, en els mateixos termes previstos en l'apartat E.1.c), de les transferències relatives a cura d'ancians des de l'àmbit familiar.  
F) Ingressos  
1. En les direccions territorials, en l'àmbit de les seues respectives atribucions, els reintegraments de la nòmina de personal de les direccions territorials i els seus centres dependents, i els ingressos que es recapten per la gestió de centres propis, inclosa la firma dels documents comptables.  
2. En la Sotssecretaria, la formalització dels ingressos que són competència dels servicis centrals de la Conselleria, inclosa la formalització de les fases de definició del dret, reconeixement del mateix i proposta d'ingrés, i també la firma dels documents comptables corresponents.  
G) Gestió de personal  
1. En les direccions territorials, respecte del personal que presta els seus servicis en estes i en els centres, l'exercici de les competències relatives a la gestió del capítol I de l'estat de despeses la resolució de la qual corresponga al conseller d'acord amb la legislació vigent, inclosa la firma de documents de gestió pressupostària que es requerisquen per a la tramitació de les esmentades despeses.  
2. En les direccions generals, respecte del personal adscrit als programes pressupostaris gestionats per aquells, la facultat d'autoritzar la inscripció i assistència als cursos, jornades, conferències i altres activitats formatives, i també la firma de quants documents de gestió comptable requerisca la seua execució.  
3. En la Secretària General Administrativa  
a) Respecte del personal dels servicis centrals de la Conselleria, l'exercici de les competències relatives a la gestió del capítol I de l'estat de despeses la resolució de la qual corresponga al conseller d'acord amb la legislació vigent, inclosa la firma de documents de gestió pressupostària que es requerisquen per a la tramitació de les esmentades despeses.  
b) Respecte del personal adscrit al programa pressupostari 311.10 «Direcció i servicis generals», la facultat d'autoritzar la inscripció i assistència als cursos, jornades, conferències i altres activitats formatives de l'esmentat personal, i també la firma de quants documents de gestió comptable requerisca l'execució de les despeses corresponents a les inscripcions del personal.  
H) Modificacions pressupostàries  
En la Sotssecretaria:  
a) Les modificacions pressupostàries que, dins dels límits legals i pressupostaris, siguen competència de la Conselleria.  
b) La facultat de proposta i elevació dels expedients de modificació de crèdits a l'òrgan competent per a la seua aprovació, quan les normes pressupostàries així ho requerisquen.  
I) Sistema valencià de persones dependents  
En la Secretaria Autonòmica de Família i Coordinació Social:  
La competència per a resoldre els recursos d'alçada a què es referix l'article 17 del Decret 171/2007, de 28 de setembre, del Consell, pel qual s'establix el procediment per a reconéixer el dret a les prestacions del sistema valencià per a les persones dependents.  
J) Responsabilitat patrimonial  
Es delega en la Sotssecretaria de la Conselleria la resolució dels expedients de responsabilitat patrimonial.  
Segon. Suplència dels òrgans delegats  
En cas de vacant, absència o malaltia dels titulars dels òrgans delegats en la present resolució, caldrà ajustar-se al que disposa l'article 8 del Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, segons l'ordre de prelació establit en l'article 2 de la mateixa disposició.  
Tercer. Avocació de la competència  
La delegació de competències que s'efectua a través de la present resolució s'entén sense perjudici que en qualsevol moment el titular de la Conselleria de Benestar Social puga avocar el coneixement i resolució de qualsevol assumpte o expedient amb els requisits de l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Quart. Acumulació de competències delegades  
Quan hi haja raons de caràcter tècnic, jurídic, d'eficàcia, celeritat o economia procedimental, degudament motivades, que aconsellen que en un mateix òrgan s'acumulen les facultats d'aprovació de la despesa, disposició de crèdit, reconeixement de l'obligació i proposta de pagament, inclosa la firma dels documents comptables corresponents a les esmentades fases de despesa, es deleguen les competències relatives a la totalitat de les fases esmentades en l'òrgan que d'acord amb el que establixen els apartats A i D de la present resolució té delegades les competències per a l'aprovació de la despesa i la disposició del crèdit.  
Cinqué. Constància expressa de la delegació  
Sempre que es faça ús d'esta delegació d'atribucions, haurà de fer-se constar expressament esta circumstància en la resolució o acte que s'adopte, i es consideraran dictats per l'òrgan delegatori, sense que càpia la delegació de competències delegades.  
Sisé. Derogació  
Es deixa sense efecte la Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria (DOGV núm. 3936, de 9 de febrer de 2001); la Resolució de 16 de febrer de 2001, del conseller de Benestar Social, per la qual es modifica la seua anterior Resolució de 30 de gener de 2001 (DOGV núm. 3944, de 21 de febrer de 2001); la Resolució de 14 de maig de 2002, del conseller de Benestar Social, per la qual es modifica la Resolució de 30 de gener de 2001, del mateix òrgan, sobre delegació de l'exercici de competències en determinats òrgans de la Conselleria (DOGV núm. 4252, de 20 de maig de 2002), i la Resolució de 19 de novembre de 2008, del conseller de Benestar Social, sobre delegació de competències (DOCV núm. 5899, de 24 de novembre de 2008).  
Setè. Entrada en vigor  
La present resolució de delegació de competències produirà efectes a partir de l'endemà de la seua publicació en el Diari Oficial de la Comunitat Valenciana.  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan, en el termini d'un mes, computat en els termes ja esmentats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjudici que els interessats puguen interposar qualsevol altre que estimen procedent.  
València, 27 de febrer de 2009.- El conseller de Benestar Social i vicepresident tercer del Consell: Juan G. Cotino Ferrer.